Document ID: 32001R0996

Komisijos reglamentas (EB) Nr. 996/2001
2001 m. gegužės 22 d.
iš dalies keičiantis Reglamentus (EEB) Nr. 1764/86, (EEB) Nr. 2319/89 ir (EEB) Nr. 2320/89, nustatančius minimalius kokybės reikalavimus perdirbtų pomidorų, kriaušių ir persikų produktams taikant pagalbos gamybai schemą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkos organizavimo [1] su paskutiniais pakeitimais, padarytais Reglamentu (EB) Nr. 2699/2000 [2], ypač į jo 6 straipsnio 1 dalį,
kadangi:
(1) Reglamento (EB) Nr. 2201/96 2 straipsnyje numatyta pagalbos gamintojų organizacijoms, pristatančioms į to reglamento I priede išvardytus produktus skirtus perdirbti pomidorus, persikus ir kriaušes, sistema.
(2) 1986 m. gegužės 27 d. Komisijos reglamente (EEB) Nr. 1764/86, nustatančiame pagalbos gamybai schemos minimalius kokybės reikalavimus perdirbtų pomidorų produktams [3], su paskutiniais pakeitimais, padarytais Reglamentu (EB) Nr. 1593/98 [4], 1989 m. liepos 28 d. Reglamente (EEB) Nr. 2319/89 dėl minimalių kokybės reikalavimų Williams ir Rocha veislių kriaušėms sirupe ir savo sultyse, kurios atitinka pagalbos gamybai schemos sąlygas, [5] ir 1989 m. liepos 28 d. Komisijos reglamentu (EEB) Nr. 2320/89 dėl minimalių kokybės reikalavimų persikams sirupe ir savo sultyse, atitinkantiems pagalbos gamybai schemos sąlygas [6], nustatyti minimalūs kokybės reikalavimai minėtiems produktams. Šiuos reglamentus reikėtų iš dalies pakeisti atsižvelgiant į Tarybos reglamentu (EB) Nr. 2699/2000 padarytus dalinius pagalbos sistemos pakeitimus.
(3) Reglamentais (EEB) Nr. 1764/86, (EEB) Nr. 2319/89 ir (EEB) Nr. 2320/89 nustatyti kokybės reikalavimai yra išsamios taikymo taisyklės, be tų, kurios nustatytos 2001 m. kovo 2 d. Komisijos reglamentu (EB) Nr. 449/2001, nustatančiu Tarybos reglamento (EB) Nr. 2201/96 išsamias taikymo taisykles dėl pagalbos schemos perdirbtų vaisių ir daržovių produktams [7], kuriuo buvo panaikintas ir pakeistas Komisijos reglamentas (EB) Nr. 504/97 [8].
(4) Šiame reglamente numatytos priemonės atitinka Perdirbtų vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1764/86 iš dalies keičiamas taip:
1. 1 straipsnis pakeičiamas taip:
"1 straipsnis
Šiame reglamente nustatyti minimalūs kokybės reikalavimai, kuriuos turi atitikti Reglamento (EB) Nr. 449/2001 1 straipsnio 2 dalyje apibūdinti perdirbtų pomidorų produktai."
2. 2, 3, 8 straipsniuose, 10 straipsnio 3 dalies a punkte ir 11 straipsnyje žodžiai "Reglamentas (EB) Nr. 504/97" keičiami žodžiais "Reglamentas (EB) Nr. 449/2001".
2 straipsnis
Reglamentas (EEB) Nr. 2319/89 iš dalies keičiamas taip:
1. Pavadinimas pakeičiamas taip:
"nustatantis minimalius kokybės reikalavimus Williams ir Rocha veislių kriaušėms sirupe ir (arba) savo sultyse taikant pagalbos gamybai schemą."
2. 1 straipsnis pakeičiamas taip:
"1 straipsnis
Šiame reglamente nustatyti minimalūs kokybės reikalavimai, kuriuos turi atitikti Reglamento (EB) Nr. 449/2001 1 straipsnio 2 dalyje apibūdintos sirupe ir (arba) savo sultyse užkonservuotos Williams ir Rocha veislių kriaušės (toliau - kriaušės sirupe ir (arba) savo sultyse)."
3 straipsnis
Reglamentas (EEB) Nr. 2320/89 iš dalies keičiamas taip:
1. Pavadinimas pakeičiamas taip:
"nustatantis minimalius kokybės reikalavimus persikams sirupe ir (arba) savo sultyse taikant pagalbos gamybai schemą."
2. 1 straipsnis pakeičiamas taip:
"1 straipsnis
Šiame reglamente nustatyti minimalūs kokybės reikalavimai, kuriuos turi atitikti Reglamento (EB) Nr. 449/2001 1 straipsnio 2 dalyje apibūdinti sirupe ir (arba) savo sultyse užkonservuoti persikai."
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. gegužės 22 d.

Labels: 3
17
19